A MEDinPROT **Mentor-növendék Programot** hirdet

1. A BME, ELTE, MTA-TTK, SE és PPKE főállású munkatársai számára a MEDinPROT Fehérjetudományi Kiválósági Együttműködési Program **Mentor-növendék pályázatot hirdet** az alábbicélból:
* **támogatni** egyes,a fehérjetudományok területén fontos **módszerek szélesebb körben** való **terjedését,**
* **elősegíteni** a fehérjetudományi hálózat hazai kiépülését és bővülését,
* **támogatni** az eltérő intézményből érkező, eltérő szakterületű és pozíciójú (fehérje)kutatók **együttműködését**.
1. A programban azok a **mentorok vehetnek részt**, akik:
* a fehérjekutatásban dolgozó munkatársak, és legalább **1 éve** a BME, ELTE, SE, PPKE illetve ezen 4 egyetem valamelyikén működő MTA-TKI kutatócsoport, valamint MTA-TTK **főállású alkalmazottjai,**
* vállalják, hogy kizárólag csak a **saját** fizetésük kiegészítésre fordíthatják ezt a támogatást, a támogatás át nem ruházható.
1. A programban azok a **PhD hallgatók, *postdoc*-ok és kutatók** vehetnek részt, akik:
	* + - a **fehérjekutatásban résztvevő** diákok/kutatók és legalább **1 éve** a BME, ELTE, SE vagy az PPKE intézmény aktív hallgatója/dolgozói,
* vállalják, hogy kizárólag csak a **saját** fizetésük kiegészítésre fordítják az elnyert támogatást, tehát a támogatás át **nem ruházható**.
1. A program **vezetése, szakmai felügyelete**:

A **Mentor növendék programban való aktív részvételről** és az azzal járó honoráriumról - a beérkezett írásos pályázatok szakmai tartalma alapján - a 8 tagú kuratórium konszenzussal dönt.

1. A mentor-növendék programpénzügyi háttere:

E program működéséhez a 2018-as évre mintegy 3 millió Ft áll a kuratórium rendelkezésére. A kuratórium ezt az összeget a Mentor-növendék programban résztvevők fizetés-kiegészítésére fordítja. Hallgatók esetében max. bruttó 150.000 Ft/hó támogatás nyerhető el. (A támogatás csak az MTA TKI által jogszerűnek ítélt formában használható fel.)

1. A Mentor-növendék programban való **részvétel alapelvei**:
* a mentor legyen nemzetközi mércével mérten is megalapozott kutató, amit tudománymetrikai adatai hitelesen tükröznek,
* a növendék hitelt érdemlő módon tudja bemutatni sajáttudományos kutatási céljait és ehhez a kiválasztott mentor és tématerület szükségességét,
* a tanulás/együttműködés legyen reális, fókuszált és ígéretes,
* a közös kutatás eredményei mérhetők és ellenőrizhetők legyenek.
1. A Mentor-növendék program elvárásai/ kívánalmai:
* a pályázók vállalják, hogy a támogatott együttműködésük eredményeiről, az elsajátított új módszerekről írásos beszámolót készítenek,
* valamint a következő MedinProt konferencián ezen eredményeiket bemutatják.

**A Mentor-növendék programba jelentkezni a mellékelt űrlap kitöltését követően lehet.** A kiegészített doc-fájlt (< 5Mbyte) elektronikusan, a medinprot@chem.elte.hu e-mail címre, egyetlen összeszerkesztett csatolt dokumentumként kell megküldeni, a tárgyban kérjük, tüntesse fel: **Mentor program.**

A pályázati anyag beérkezési határideje: **2018. február 21. 24 óra**

Budapest, 2018. február 8.

Perczel András a MEDinPROT kuratórium elnöke

**A kuratórium tagjai**:

**Dr. Molnár Mária Judit** (SE),

**Dr. Ligeti Erzsébet** (SE, Élettani Intézet egyetemi tanára, az MTA rendes tagja),

**Dr. Salgó András** (BME, Alkalmazott Biotechnológia és Élelmiszertudományi Tanszék tanszékvezető egyetemi tanár),

**Dr. Pongor Sándor** (Pázmány Péter Katolikus Egyetem egyetemi tanára, az International Centre for Genetic Engineering and Biotechnology munkatársa),

**Dr. Keserű György Miklós** (MTA Természettudományi Kutatóközpont, tudományos tanácsadó)

**Dr. Tompa Péter** (VIB Structural Biology Research Center (SBRC), Brusszel, Belgium, igazgatója)

**Dr. Málnási-Csizmadia András** (ELTE, egyetemi docens)

Pályázati űrlap a **Mentor-növendék** programban való részvételhez
(a pályázók közösen töltik és egészítik ki)

1. Adják meg az együttműködő partnerek
* nevét,
* tudományos fokozatát,
* jelenlegi tudományos besorolását.
1. A Mentor adja meg **publikációs** adatait (csak 2012-2017) ***10 pont.***
* Csatolják (e dokumentumhoz szerkesztve) publikációs listáik utolsó 5 évének **referált cikkeit** (A konferencia kiadványokat nem tekintjük cikknek, ha csak nem referált dolgozatként jelentek meg.) Ha egy publikációban a pályázó **se** **nem első, se nem levelező-szerző**, akkor adja meg egyetlen mondatban saját **tudományos hozzájárulása** mibenlétét.
* A 2012-2017-as listák fejlécein tüntessék fel az MTMT alapján, az ezen időszakra eső
	+ publikációk számát (*N*2012-2017 = ),
	+ összesített IF értékét (Σ*IF*2012-2017 = ) és
	+ az ezekre kapott független hivatkozások (Cit2012-2017 =) számát
1. A „növendék” adja meg az Msc és a PhD záróvizsgája minősítését. *(max. 200 szó/partner)* ***10 pont***
2. Fejtsék ki pontosan, hogy a tervezett kutatási módszertan / műszer, stb. elsajátítása hogyan segíti a növendék jövőbeni kutatását. *(max. 300 szó)* ***10 pont***
3. A Mentor adja meg a közalkalmazotti alap-munkabére arányában - az előbbi pontban leírt vállalásuk fényében, - a kért **(fizetés) támogatás nagyságrendjét:** 33%, 50% vagy 66%
4. Adják meg az együttműködés kezdetét, annak tervezett **időtartam**át hetekben kifejezve (max. 2 hónap).